รัฐบาลไทย-ข่าวทำเนียบรัฐบาล-รมช.มนัญญา เดินหน้ามอบนโยบายแบนสารเคมีเกษตร ก้าวแรกที่ชัยนาท
วันจันทร์ที่ 1 มิถุนายน 2563
รมช.มนัญญา เดินหน้ามอบนโยบายแบนสารเคมีเกษตร ก้าวแรกที่ชัยนาท
รมช.มนัญญา เดินหน้ามอบนโยบายแบนสารเคมีเกษตร ก้าวแรกที่ชัยนาท
รมช.มนัญญา เดินหน้ามอบนโยบายแบนสารเคมีเกษตร ก้าวแรกที่ชัยนาท
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์มอบนโยบายแบนสารเคมีการเกษตร พร้อมด้วยคณะทํางาน และนางสาวอิงอร ปัญญากิจ รองอธิบดีกรมวิชาการเกษตร โดยมีนายวีระศักดิ์ ศรีโสภา รองผู้ว่าราชการจังหวัดพร้อมด้วยหัวหน้าส่วนราชการในจังหวัดชัยนาท ให้การต้อนรับ ณ สํานักวิจัยและพัฒนาการเกษตร เขตที่ 5 อําเภอสรรพยา จังหวัดชัยนาท
รัฐมนตรีช่วยว่าการกระทรวงเกษตรและสหกรณ์เปิดเผยภายหลังการมอบนโยบายและแนวทางการปฏิบัติการแบนสารเคมีการเกษตร ให้กับหน่วยงานของกรมวิชาการเกษตร ว่าตามนโยบายการดําเนินงานของกระทรวงเกษตรและสหกรณ์มุ่งหวังให้ประชาชนมีสุขภาพและคุณภาพชีวิตที่ดี ได้บริโภคอาหารที่ปลอดภัย ในการนี้ตามประกาศกระทรวงอุตสาหกรรม ประกาศให้คลอไพริฟอส และพาราควอต เป็นวัตถุอันตรายชนิดที่ 4ซึ่งห้ามมิให้ผลิต การนําเข้า การส่งออก การนําผ่าน หรือการมีไว้ในครอบครอง โดยมีผลบังคับตั้งแต่วันที่ 1 มิถุนายน 2563 จึงขอให้เกษตรกร ผู้ค้าผู้จัดจําหน่าย ส่งคืนสารดังกล่าว ในส่วนไกลโพเซต ให้มีการจํากัดการใช้ ซึ่งกรมวิชาการเกษตร เป็นผู้ดูแลและรวบรวมดําเนินการต่อไป
ด้านนางสาวอิงอร ปัญญากิจ รองอธิบดี กรมวิชาการเกษตร กล่าวเพิ่มเติมว่า ตามที่ประกาศกระทรวงอุตสาหกรรม เรื่องบัญชีรายชื่อวัตถุอันตราย(ฉบับที่ 6) ผศ. 2563โดยความเห็นของคณะกรรมการวัตถุอันตรายได้ออกประกาศไว้ ให้วัตถุอันตราย พาราควอต และ คลอร์ไพริฟอส เป็นวัตถุอันตรายชนิดที่ 4 กรมวิชาการเกษตรได้ให้ความสําคัญตามประกาศของกระทรวงอุตสาหกรรมเป็นอย่างยิ่ง ซึ่งแนวทางการบริหารจัดการ พาราควอตและคลอร์ไพริฟอส เมื่อประกาศเป็นวัตถุอันตรายชนิดที่ 4 (วอ.4) ใบทะเบียน ใบอนุญาตผลิต และใบอนุญาตครอบครองซึ่งเป็นวัตถุอันตรายชนิดที่ 3 จะสิ้นสุดทันที ดังนั้น ผู้ที่มีพาราควอตและคลอร์ไพริฟอส ไว้ในครอบครองก่อนวันที่ 1 มิถุนายน 2563 ต้องปฏิบัติตามคําสั่งของกรมวิชาการเกษตร ดังนี้
⁃ เกษตร ส่งคืนให้ร้านที่ซื้อมา    ภายใน 90 วัน (ไม่เกิน วันที่ 29 สิงหาคม 2563)
⁃ ร้านค้าจัดจําหน่าย ส่งคืนผู้ผลิตหรือผู้นําเข้า และแจ้งปริมาณต่อพนักงานเจ้าหน้าที่ในพื้นที่ภายใน 120 วัน (ไม่เกิน วันที่ 28 กันยายน 2563)
⁃ ผู้ผลิตและผู้นําเข้า แจ้งปริมาณต่อพนักงานเจ้าหน้าที่สํานักควบคุมพืชและวัสดุการเกษตรเพื่อรวบรวมแจ้งปริมาณวัตถุอันตรายตามแบบ วอ./วก.5 ภายใน 270 วัน (ไม่เกิน วันที่ 25 กุมภาพันธ์ 2564)
จากนั้นผู้ที่มีอํานาจหน้าที่ในการจัดการได้กําหนดวัน วิธี และสถานที่ในการทําลายโดยให้พนักงานเจ้าหน้าที่เพื่อควบคุมการทําลาย นอกจากนี้ได้กําหนดแนวทางการดําเนินการ เกี่ยวกับการจัดการสารคลอร์ไพริฟอส และพาราควอต ของผู้ครอบครองตามประกาศกระทรวงอุตสหกรม ให้ปฏิบัติป็นไปตามประกาศอย่างเคร่งครัด เนื่องจาก ผู้ที่ฝ่าฝืนให้ระวังโทษ จําคุกไม่กิน 10 ปี หรือปรับไม่เกินหนึ่งล้านบาท หรือทั้งจําทั้งปรับ พร้อมทั้งได้ดําเนินการสร้างการรับรู้ให้กับผู้ที่เกี่ยวข้อง ได้แก่ พนักงานเจ้าหน้าที่ผู้ฏิบัติงาน เกษตรกรผู้ใช้ ผู้รับจ้างพ่น ผู้ขาย ผู้นําเข้าผู้ส่งออก ผ่านช่องทางการรับรู้ต่างๆได้แก่ หน่วยงานของกระทรวงเกษตรและสหกรณ์สื่อสิ่งพิมพ์ โทรทัศน์ วิทยุ เว็บไซด์ของกรมวิชการเกษตร การประชุมร่วมกับหน่วยงานจังหวัดและพื้นที่ ศูนย์เรียนรู้และพัฒนาการกษตร (ศพก) และผ่านทางสารวัตรเกษตรอาสา เป็นตัน
ในการนี้รัฐมนตรีช่วยว่าการกระทรวงเกษตรและสหกรณ์ มอบนโยบายและแนวทางการปฏิบัติสําหรับสารคมีเกษตรที่กําหนดให้เป็นวัตถุอันตรายชนิดที่ 4 และวัตถุอันตรายที่จํากัดการใช้แก่สารวัตรกษตรและเจ้าหน้าที่ที่กี่ยวข้องในเครือข่ายของ สํานักวิจัยและพัฒนาการเกษตรเขตที่ 5 กรมวิชาการเกษตร ซึ่งในส่วน สวพ.5 มีพื้นที่รับผิดชอบอยู่ในเขตภาคกลางและภาคตะวันตก ครอบคลุม 19 จังหวัด มีหน่วยงานที่ทําหน้าที่ในการควบคุมตาพระราชบัญญัติวัตถุอันตราย7 หน่วยงาน กับอีก 1 กลุ่มงาน มีบุคลากรที่เป็นสารวัตรเกษตร 16 คน เป็นผู้ช่วยสารวัตรเกษตร 28 คน ข้อมูลความก้าวหน้าของสารเคมีดังกล่าว ในเดือน พ.ค. ในเขตที่ 5 มีจํานวน 3,158 ร้าน (ทั่วประเทศ 16,005 ร้าน)ร้านจําหน่ายสารเคมี 3 สารในพื้นที่ 19 จังหวัด มีปริมาณพาราควอต 700.43 ตัน (8,562.64 ตัน)มีปริมาณคลอไพริฟอส103.73 ตัน (697.08 ตัน)และมีปริมาณไกลโฟเชต528.42 ตัน (9,019.10 ตัน)